**KÖVETELMÉNYRENDSZER**

|  |
| --- |
| **Semmelweis Egyetem, Általános Orvostudományi Kar**  **A gesztorintézet (és az esetleges közreműködő intézetek) megnevezése:**  **SE Pszichiátriai és Pszichoterápiás Klinika, Észak-Közép-budai Centrum Új Szent János Kórház és Rendelőintézet - Pszichiátriai Osztály, Dél-Pesti Jahn Ferenc Kórház Pszichiátriai Osztály** |
| **A tárgy neve: Elmegyógyászat**  **Angol nyelven1: Psychiatry**  **Német nyelven1: Psychiatrie**  **Kreditértéke: 3/4/6 (a hetek számától függően)**  **Teljes óraszám: 120, 160 vagy 240; előadás: 0; gyakorlat: 3 hét, 4 hét vagy 6 hét; szeminárium: 0**  **Tantárgy típusa:** **kötelező kötelezően választható szabadon választható** |
| **Tanév: 2019\_2020** |
| **Tantárgy kódja2: AOKPSI658\_SM** |
| **Tantárgyfelelős neve: Dr. Réthelyi János**  **Munkahelye, telefonos elérhetősége:** Pszichiátriai és Pszichoterápiás Klinika 1083 Budapest Balassa u. 6., Tel/Fax: 061 210 0336  **Beosztása:** egyetemi tanár, klinikaigazgató  **Habilitációjának kelte és száma: 2015. június 24., anyakönyvi száma: 05/2015.** |
| **A tantárgy oktatásának célkitűzése, helye az orvosképzés kurrikulumában:**  A hatodéves Elmegyógyászat tantárgy és gyakorlat célja az előző évben megszerzett elméleti ismeretek és gyakorlati készségek alkalmazása a klinikai gyakorlatban. A gyakorlati tudás alaposabb elmélyülését segíti, ha a medikus a 3 hetes kötelező gyakorlaton felül 6 hetes gyakorlaton vesz részt. A 6 hetes elektív gyakorlaton való részvételével egyúttal jelzi specializálódásának irányát, a pszichiátria rezidensképzésbe való bekapcsolódásának intencióját. A medikus 6 hetes gyakorlatán a szakvizsga gyakorlati részének előtanulmányait is elsajátíthatja (Kimenetkor a követelmény a kurzus végére elkészített pszichiátriai kórrajz szóbeli megvédése).  Az Elmegyógyászat tárgyat az általános orvosképzés 11-12. szemeszterében oktatjuk. |
| **A tárgy oktatásának helye (előadóterem, szemináriumi helyiség, stb. címe):**  A klinika betegellátását végző osztályai (pszichoterápiás osztály, organikus pszichiátriai és rehabilitációs osztály, krízis- és addiktológiai osztály, akut pszichiátriai betegségek osztálya, affektív pszichiátriai osztály), valamint a közreműködő intézmények pszichiátriai osztályai.  **A beosztásról a hallgatók a gyakorlat előtti héten értésítést kapnak.** |
| **A tárgy sikeres elvégzése milyen kompetenciák megszerzését eredményezi:**   * Pszichiátriai kórtörténet felvétele (általános, családi, szomatikus, pszichiátriai, farmakológiai) * Pszichiátriai vizsgálat végzése (tudat, percepció, orientáció, gondolkodás, intellektus, érzelmi és mnesztikus funkciók, hangulat, pszichomotoros működés megítélése, a viselkedés, motiváció és személyiség vizsgálata) * Az öngyilkosság kockázatának megítélése * Problémák feltárása a beteg és vele kapcsolatban álló családtagja (partnere) közreműködésével * Problémák feltárása krízis helyzetben, öngyilkossági kísérletet követően * MMSE vizsgálat értékelése * A pszichiátriai fekvőosztályos elhelyezés indikálása * Sürgősségi pszichiátriai állapotok ellátásának megkezdése * Intoxikációk felismerése * Pszichiátriai tünetek hátterében álló szomatikus kórképek felismerése * Közvetlen veszélyeztető állapot megítélése, ekkor szükséges beavatkozások elvégzése, jogi intézkedések megkezdése * Pszichoedukáció (betegséggel, terápiával, prodromális jelekkel, gondozással kapcsolatban) * Pszichiátria betegségek differenciáldiagnosztikája, diagnózis felállítása  |  | | --- | |  | |
| **A tantárgy felvételéhez, illetve elsajátításához szükséges előtanulmányi feltétel(ek):**  A 10. szemeszterig minden kötelező tantárgy abszolválása. |
| **A kurzus megindításának hallgatói létszámfeltételei (minimum, maximun), a hallgatók kiválasztásának módja:**  Minimum és maximum létszámfeltétel nincs, a hatodéves hallgatók teljes évfolyamát fogadjuk.  A hathetes elektív pszichiátriai gyakorlatok elkezdésének feltétele a háromhetes gyakorlat kiváló eredménnyel való teljesítése, ill. a specializálódás komoly szándéka. |
| **A kurzusra történő jelentkezés módja:**  A Neptun Rendszeren történik a jelentkezés az új kurrikulumhoz illeszkedő turnusstruktúrán belül. |
| **A tárgy részletes tematikája3:**  **A tárgy tematikája (lehetőleg heti bontásban, sorszámozva):**  A szigorló hallgatók részt vesznek a Klinika osztályainak mindennapjaiban, a viziteken, osztályos megbeszéléseken, tudományos továbbképzéseken. Orvosi felügyelet mellett, de önállóan végzik a páciensekkel kapcsolatos feladatokat, - a betegek felvétele, kórrajzírás, dekurzus vezetése, re-exploráció. A gyakorlat elfogadásának feltétele legalább egy darab részletes vizsgakórrajz elkészítése, melyet az oktatók kijavítanak és leosztályoznak. DÉLUTÁNI ÜGYELET: Háromhetes gyakorlaton legalább egy délutáni ügyeleten való aktív részvétel az elvárás. Hathetes gyakorlat esetében legalább két délutáni ügyelet teljesítése kötelező. Egy gyakorlati nap összesen 3 hallgató teljesíthet ügyeletet. Minden szigorló az **ügyeleti beosztásban megjelölt napját 13 órától az ambulancián köteles eltölteni, 16 órától az ügyeletes orvosok felügyelete mellett vesz részt az ügyeleti munkában 21 óráig.**  A délutáni ügyelet letöltése után lehetőség van az éjszakát a Klinikán tölteni és részt venni a további ügyeleti ellátásban. A gyakorlat ideje alatt a hallgatók betekintést kapnak a pszichiátriai betegek ambuláns gondozásába, illetve a más orvosi területeken leggyakrabban előforduló pszichiátriai problémák ellátásába (pl. sürgősségi pszichiátriai esetek). A tantárgy elméleti kérdései megegyeznek a Klinika honlapján található szigorlati tételsor kérdéseivel.  **Részletes tematika:**  ***Pszichiátriai betegvizsgálat***   * Általános anamnézis felvétel * Biográfiai adatok felvétele * Szociális anamnézis felvétel * Családi anamnézis felvétele * Heteroanamnézis felvétele * Tudat vizsgálata * Percepció vizsgálata * Orientáció vizsgálata * Intellektus megítélése * Mnesztikus funkciók megítélése * Gondolkodás vizsgálata (alaki és tartalmi szempontból) * Érzelmi funkciók vizsgálata * Hangulat, közérzet vizsgálata * Viselkedés vizsgálata * Motiváció vizsgálata   ***Kiegészítő vizsgálatok, készségek***   * A vizsgálat alapján a pszichés status összefoglalása, klinikai impressziók megfogalmazása * Öngyilkossági kockázat felmérése * A problémák azonosítása a beteg beszámolója és vizsgálata alapján (személyes, egzisztenciális, családi stb.) * Problémák azonosítása krízisszituációban * Problémák azonosítása öngyilkossági kísérletet követően * Személyes (érzelmi, indulati) reakciók felismerése, amiket a beteggel történt találkozás váltott ki. * Észlelt pszichiátriai problémák/zavarok szakszerű kommunikációja a kollégák felé (referátum, konzílium kérése) * Mini Mental State Exam (MMSE) felvétele * Ismétlődő interakciós mintázatok felismerése, interpretációja * Differenciáldiagnózis a DSM-5 szerint * Pszichiátriai hospitalizációt igénylő állapotok felismerése   ***Részletes pszichiátria***   * A sürgősségi pszichiátriai fogalma. Sürgősségi ellátást igénylő pszichiátriai állapotok.   A gátolt és agitált/agresszív beteg. Okok, a vizsgálat szempontjai.   * Szuicidium. Formái. Prevalenciája az átlagnépességben és mentális zavarokban. Rizikó és protektív tényezők. Prevenció. * A nem öngyilkossági célú önsértő magatartás. Formái, okai, vizsgálata és elkülönítése a szuicid kísérlettől. * A delirium fogalma, okai és tünetei. * Demenciák osztályozása, tünetei, vizsgálata. MMS. * Mentális retardáció és oligofrénia fogalma. IQ mérése. * A hangulatzavarok csoportosítása. Unipolaris és bipolaris kórképek. Kevert állapot definíciója, jelentősége. * A depresszió és a mánia tünettana. * Pszichózis definíciója. A pszichotikus betegségek osztályozása. Pszichózis okai, vizsgálata. * Szkizofrénia. Etiológia, lefolyás. Pozitív, negatív, affektív és kognitív tünetek. * A szorongásos kórképek osztályozása. Pánikroham tünetei. * Fóbia fogalma, fóbiák típusai. Kényszerbetegség tünetei. Poszttraumás stressz zavar okai, tünetei. * Személyiségzavar fogalma. Személyiségzavarok vizsgálata. Személyiségzavarok jelentősége a pszichiátriai ellátásban. * Borderline személyiségzavar tünetei, jelentősége (önkárosítás, sürgősségi ellátás). * Alkohol használattal összefüggő akut és krónikus kórképek. Delirium tremens fogalma, tünetei. * Szerhasználattal összefüggő kórképek tünetei (cannabis, amfetamin, kokain, heroin, hallucinogének). * Gyermekpszichiátriai kórképek tünetei (ADHD, oppozíciós zavar, tic, Tourette szindróma, autizmus spektrum zavar).   ***Terápiás eljárások***   * Terápiás team konzultációin való részvétel * Farmakoterápia megtervezése * Farmakoterápia mellékhatásainak monitorozása * Compliance problémák felismerése, kezelése * Pszichoedukáció alapszintű készségei * Elektrokonvulzív (ECT) terápia végzésével kapcsolatos elméleti ismeretek, egy alkalommal asszisztálás ECT-hez * Krízisintervenció alapvető készségei, beteg osztályos felvétele krízisszituáció kapcsán * Viselkedésterápia alapvető készségei (deszenzitizáció, operáns kondicionálás) |
| **Az adott tantárgy határterületi kérdéseit érintő egyéb tárgyak (kötelező és választható tárgyak egyaránt!). A tematikák lehetséges átfedései:**  Magatartástudomány, Orvosi kommunikáció, Orvosi antropológia, Orvosi szociológia, Pszichoterápia az orvosi gyakorlatban, Farmakológia és farmakoterápia, Neurológia |
| **A tantárgy sikeres elvégzéséhez szükséges speciális tanulmányi munka4:** Nincs. |
| **A foglalkozásokon való részvétel követelményei és a távolmaradás pótlásának lehetősége:**  Más tantárgyakhoz hasonlóan a gyakorlat elfogadásának feltétele a gyakorlat idejének legalább 80%-os teljesítése. Távolmaradás pótlására plusz feladatok (ügyelet, betegfelvétel) elvégzésével van lehetőség. Famulusi gyakorlat alatti betegség esetén az orvosi igazolást a gyakorlatot vezető szakorvosnak szükséges bemutatni. |
| **A megszerzett ismeretek ellenőrzésének módja a szorgalmi időszakban5:**  A tananyag elsajátítása a Klinika honlapján elérhető tételeknek megfelelően. |
| **A félév aláírásának követelményei:**  A famulusi gyakorlat alatt a gyakorlatvezető szakorvos által meghatározott – a fenti tematika szerint előírt - feladatok maradéktalan teljesítése. Vizsgakórrajz elkészítése és bemutatása a gyakorlatvezető szakorvosnak, gyakorlat regisztrációs lapon való dokumentálása. |
| **A vizsga típusa:**  (szóbeli záróvizsga szigorlat) |
| **Vizsgakövetelmények6:**  A tananyag elsajátítása a Klinika honlapján elérhető tételeknek megfelelően. (2019-ben a tételek módosításra kerülnek.) A vizsgára való felkészülés a tankönyv és az előadások vázlatai alapján történik. Az előadások elérhetősége: <http://semmelweis.hu/pszichiatria/oktatas/gradualis-kepzes/eloadasok/> |
| **Az osztályzat kialakításának módja és típusa7:**  Az elmegyógyászat szigorlat eredményét a tételsorok alapján kialakult szóbeli felelet alapján állapítjuk meg. |
| **A vizsgára történő jelentkezés módja:**  A vizsgajelentkezések a Neptun portálon történnek, amely a vizsgakezdés időpontjától számított 48 órán belül lezárja a jelentkezést. Ezt követően sem újabb jelentkezésre, sem vizsganap cseréjére nincs lehetőség a rendszeren. |
| **A vizsga megismétlésének lehetőségei:**  A mindenkori érvényes TVSZ rendelkezései szerint biztosítunk szigorlatismétlési lehetőséget.  Lehetséges a következő turnus keretében vizsgázni. |
| **A tananyag elsajátításához felhasználható nyomtatott, elektronikus és online jegyzetek, tankönyvek, segédletek és szakirodalom (online anyag esetén html cím):**  Dr. Réthelyi János (szerkesztő): Pszichiátria jegyzet orvostanhallgatóknak, Budapest, Oriold és Társai Kft.2019  Dr. Tringer László: A pszichiátria tankönyve, Semmelweis Kiadó, Budapest, 2010. 4. kiadás.  További szakirodalom:  Füredi János, Németh Attila, Tariska Péter: A pszichiátria magyar kézikönyve, Medicina, Budapest, 20015. 5. kiadás.  Németh Attila: Pszichiátria vázlatosan, Medicina, Budapest, 2010.  Kaplan & Sadock's Synopsis of Psychiatry. Tenth Edition. Eds: B J Sadock, V. A. Sadock, Lippincott Williams, 2007.  Psychiatrie, Psychosomatik und Psychotherapie, von Wielant Machleidt, Manfred Bauer, Friedhelm Lamprecht, und Hans K. Rose von Thieme, Stuttgart, 2004. |
| **A tárgyat meghirdető habilitált oktató (tantárgyfelelős) aláírása:** |
| **A gesztorintézet igazgatójának aláírása:** |
| **Beadás dátuma:** 2019. június 5. |